Real Madrid poate fi eliminată din UEFA Champions League după ce Mariano a fost testat pozitiv.
Mariano Diaz de la Real este infectat cu coronavirus. Jucătorul Realului a intrat în izolare după ce a fost anunţat rezultatul testului. Cei de la Real Madrid se tem că vor pierde la masa verde partida cu Man. City din UEFA Champions League.
Mariano Diaz este jucătorul celor de la Real Madrid testat pozitiv cu coronavirus. Clubul a confirmat oficial rezultatul testului. Jucătorul este asimptomatic şi a fost plasat în izolare la domiciliu. Problemele abia acum încep pentru cei de la Real Madrid. Jucătorii echipei vor fi testaţi iar spaniolii au emoţii: în cazul unor noi teste pozitive, partida cu Manchester City din UEFA Champions League este în pericol. Returul ar urma să se joace pe 7 august iar britanicii le-ar putea interzice celor de la Real Madrid să intre în ţară. Astfel, Real ar pierde la masa verde returul.